**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У НИШУ**

**Предмет:** Планиране активности Тима за превенцију и први одговор на насиље – радионице самоодбране и трибина

Поштоване колегинице и колеге,

Тим за превенцију и први одговор на насиље у марту и априлу текуће године планира одржавање:

1. **Трибине *Насиље у популарној култури*** на којој ће говорити **Ана Нинковић** (ауторка дипломског рада на Факултету драмских уметности у Београду, на тему насиља у популарној српској музици – клип доступан на YouTube-у), **Ива Парађанин** (подкаст *Тампонзона*), **проф. др Данијела Петковић**, **доц. др Невен Обрадовић** и **доц. др Немања Крстић**. Трибина ће се, уз сагласност Наставно-научног већа, одржати **31. марта 2023. године** (15.30, Музејска учионица).
2. Као одговор на позитивно искуство са прве одржане радионице, и велико интересовање студенткиња, предлаже се организација још **две радионице самоодбране** **(27. марта и 3. априла 2023. године) у организацији *Центра за девојке* намењене студенткињама Факултета** где ће имати прилику да науче како да препознају потенцијалну насилну ситуацију, поставе границе, подигну своје самопоуздање али и опрез, науче да кажу НЕ, како да буду асертивне у комуникацији, одбране се вербално и физички, како да позову упомоћ и побегну. Научиће и пар техника одбране од физичког напада које могу да примене при самоодбрани. Радионице ће водити Татјана Николић, извршна координаторка Центра за девојке, а у реализацију радионица ће бити укључени чланови и чланице *Тима*.

Молимо Наставно-научно веће Факултета да усвоји ове предлоге активности *Тима*.

Испред Тима за превенцију и први одговор на насиље

\_\_\_\_\_\_\_\_\_\_\_\_\_\_\_\_\_\_\_\_\_

доц. др Сања Игњатовић

Продеканица за научноистраживачки рад